РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  48

от заседание на Комисия ”Професионална квалификация, информационни технологии и статистика” на ВСС,
проведено на 22.12.2015 г.

Днес, 22.12.2015 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

          ПРЕДСЕДАТЕЛ:  	Румен Георгиев 
ЗАМ. ПРЕДСЕДАТЕЛ:   Мария Кузманова
	           ЧЛЕНОВЕ:	Елка Атанасова - отсъства
	Юлия Ковачева 
	Галина Карагьозова - отсъства
	Даниела Костова
	Михаил Кожарев

На заседанието присъстваха експертните сътрудници към комисията: Валери Михайлов - директор дирекция „ИТСС”; Мирослава Чирпъкова – началник отдел „ИООСВ“, Румен Митев – началник отдел „Статистически анализ и обработка на данни“ дирекция „ИТСС“ - АВСС, Румяна Тодорова - ст. експерт- статистически анализ дирекция „ИТСС” – АВСС, Мая Атанасова – гл. експерт юрисконсулт в отдел „ЮСДКВСС“ към дирекция „Правна“.
При обсъжданията по т.5 от дневния ред присъстваха Марин Кошутов – разработчик на ЦСРД  и Павел Андреев – ВКС.

1.ОТНОСНО: Използване на Централизираната система за разпределение на дела.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

1.1. ОПРЕДЕЛЯ „период за изравняване“ в Централизираната система за разпределение на дела  една година (за 2016 г. – от 01.01 до 31.12.2016 г.), при което  в началото на годината се нулира броят разпределени дела за всички съдии във всички групи. 
1.2. УКАЗВА на административните ръководители да анализират  натрупаната до момента информация в системата и при необходимост (изравняване на натоварването на магистратите и др.) да преценят какъв период на изравняване, различен от определение по т.1.1 да използват. В срок до 20.01.2016 г. да уведомят комисия „ПКИТС“ за избрания период и мотивите  за това. 
1.3. ИЗМЕНЯ решението си по протокол №37/29.09.2015 г., т.10.4.- отпада изречението „след 01.01.2016 г. номерацията на дела I – ва и II – ра инстанция във всеки съд става единна в рамките на вида дело“. По преценка на административния ръководител номерацията на делата на I – ва и II – ра инстанция може да продължи по досегашния ред, използван от всеки съд до 31.12.2015 г. 
1.4. ПРИЕМА изготвеното от разработчика на  Централизираната система за разпределение на дела Ръководство за редакция на техническа грешка при разпределението на делата. Ръководството да се изпрати на съдилищата.

2.ОТНОСНО: Информация за индекси на делата в Централизираната уеб базирана система за публикуване на съдебните актове.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
		Р Е Ш И:

2.1. Да се проведе среща с разработчика на Централизираната уеб базирана система за публикуване на съдебните актове (ЦУБИПСА) относно прилагането на новите индекси на делата в системата.
2.2. Да се промени информацията в полето „Резултат от обжалването“ в ЦУБИПСА на статичен текст „Полето е временно недостъпно“ до въвеждането на новите индекси, за което да се уведоми разработчика.
2.3. Да се изпрати решението на комисията на съдилищата за сведение. 

3.ОТНОСНО: Въвеждане на подробните статистически кодове на видовете дела.
	Приложение: Извлечение от протокол № 62 от заседание на  ВСС, проведено на 16.12.2015 г.

Комисията констатира, че съществуват нерешени проблеми – неясни и  дублирани кодове и е необходимо технологично време за промени в съществуващите системи за управление на делата и прилагане на новите кодове. С оглед на това обективно не е възможно техническото осигуряване на изпълнението на решението на ВСС от 16.12.2015 г. по протокол № 62, считано от 01.01.2016 г. В самото решение този срок не е фиксиран, но не е изрично упомената друга дата, от която то да е задължително. Следващото заседание на ВСС е на 14.01.2016 г. и неяснотата може да създаде напрежение в органите на съдебната власт, относно изпълнението на решението. При обективната невъзможност от незабавно въвеждане на новите статистически кодове на делата

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

3.1. КОНСТАТИРА  обективната невъзможност от незабавно въвеждане на новите статистически кодове на делата.
3.2. ВНАСЯ информацията, обосноваваща констатацията по предходната точка за сведение на КАОСНОСВ на ВСС и на заседанието на Висшия съдебен съвет на 14.01.2016 г.
3.3. Да се изпрати решението на комисията на административните ръководители на  съдилищата.

4.ОТНОСНО: Система за управление на информацията за натовареността на съдилищата.
	Приложение: Извлечение от протокол № 62 от заседание на  ВСС, проведено на 16.12.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

4.1. ПРЕДЛАГА на Комисия по анализ и отчитане степента на натовареност на органите на съдебната власт и на Комисия „Бюджет и финанси“ на ВСС в удобно време на 11 или 12.01.2016 г. на съвместно заседание да предложат проект на решение на ВСС относно стартиране на процедура и сключване на договор за Система за управление на информацията за натовареността на съдилищата, съгласно предложената ценова оферта.
4.2. ИЗПРАЩА решението на  Комисия по анализ и отчитане степента на натовареност на органите на съдебната власт и на Комисия „Бюджет и финанси“ на ВСС.

5.ОТНОСНО: Адаптиране  на  Централизираната система за разпределение на делата към спецификата на Върховните съдилища.
	Приложение: Извлечение от протокол № 63 от заседание на ВСС, проведено на 17.12.2015 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

5.1. КОНСТАТИРА, че :
5.1.1. Промените в софтуера за случайно разпределение на делата, поискани от ВКС са целесъобразни и могат да се използват и в други съдилища.
5.1.2. Прекалено големият брой „групи дела“ могат да доведат до сериозна неравномерност на натоварването на съдиите с дела до въвеждането на алгоритъм за отчитане на общата натовареност.
5.1.3. Според предварителния доклад на разработчика на системата, доработката ще отнеме около 60 дни и няма да е скъпа, но е необходим поне един месец тестване, поради което не е целесъобразно въвеждането на всички нови групи дела в системата за случайно разпределение от 01.01.2016 г.
5.2. ВЪЗЛАГА на разработчика на системата за случайно разпределение да представи на комисията подробен доклад с етапи, срокове и ценова оферта в срок до 12.01.2016 г.
5.3. Въз основа на доклада по предходната точка комисията, съгласувано с КБФ - по отношение на ценовата оферта и с КАОСНОСВ – по отношение на сроковете и да изготви проект на решение на ВСС за заседание през януари 2016 г., в съответствие с решението по протокол № 63 от заседание на  ВСС, проведено на 17.12.2015 г.

6.ОТНОСНО: Писмо от БНБ относно предоставяне на статистическа информация.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

6.1. Да се изпрати писмо до БНБ, че с текущите статистически средства на съдебната власт е невъзможно да се предостави исканата информация. 

7.ОТНОСНО: Информация от съдилищата относно обмена на данни с ядрото на ЕИСПП.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС 
Р Е Ш И :

7.1. ПРИЕМА за сведение информацията от съдилищата относно обмена на данни с ядрото на ЕИСПП.
7.2. Да се изпрати копие от писмото до  г-н Евгени Диков, директор на Националната следствена служба и заместник на главния прокурор по разследването.

8.ОТНОСНО: Бележки на МП по доклада „Карта на съдебните производства в България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

8.1. ОТЛАГА разглеждането на т.8 от дневния ред за следващо заседание на комисията.

9.ОТНОСНО: Предложение от „Апис Европа“ АД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

9.1. ПРИЕМА за сведение предложението от „Апис Европа“ АД относно абонамент за право на ползване на европейски продукт EuroCases.
9.2. ИЗПРАЩА предложението от „Апис Европа“ АД на комисия „Бюджет и финанси“ на ВСС, за становище.

10.ОТНОСНО: Писмо от Висш адвокатски съвет.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

10.1. ПРИЕМА за сведение писмо от Висш адвокатски съвет.
10.2. Да се организира среща с участието на представители на Висш адвокатски съвет и адвокатските колегии по повод приключване на проекта „Електронно правосъдие – проучване и изграждане на единна комуникационна и информационна инфраструктура и единен портал на съдебната власт“ по ОПАК и учебните програми за обучение на магистрати.

11.ОТНОСНО: Покана за технически семинар по проекта за съдебни бази данни.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА” НА ВСС
Р Е Ш И :

11.1. ПРИЕМА за сведение поканата за технически семинар по проекта за съдебни бази данни /електронно правосъдие/. 
11.2. Да се уведоми Елена Дойчева за невъзможността да бъде командирован представител на Висш съдебен съвет за участие в семинара.

ПРЕДСЕДАТЕЛ
НА КОМИСИЯТА: /П/
		РУМЕН ГЕОРГИЕВ